[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.6.2006

COM(2006) 306 végleges

Javaslat

A TANÁCS HATÁROZATA

az Indiai-óceán déli részére vonatkozó halászati megállapodásnak az Európai Közösség nevében történő aláírásáról

(előterjesztő: a Bizottság)

INDOKLÁS

Az Indiai-óceán déli térségének halászatot folytató államai a FAO-val együtt 2000-ben kezdeményezték egy új regionális halászati szervezet létrehozását (az Indiai-óceán déli részére vonatkozó halászati megállapodás). A Tanács 2000 novemberében megbízta a Bizottságot, hogy a Közösség nevében vegyen részt az említett megállapodásról folyó tárgyalásokon.

Az ötödik kormányközi konferencián, amelyet 2005 áprilisában tartottak a kenyai Mombasában, az érdekelt felek elfogadták a megállapodás első tervezetét. E szöveget azóta felülvizsgálta egy lektori csoport. A szöveg végső változatának 2006 első félében kellene elkészülnie, röviddel ez után pedig aláírásra nyitva fog állni a diplomáciai konferencián.

Az Európai Közösségnek halászati érdekeltségei vannak az Indiai-óceán déli részén, illetve Réunion-sziget révén a térségben tengerparttal is rendelkezik. A Közösségnek ezért az ENSZ tengerjogi egyezménye értelmében együtt kell működnie más érdekelt felekkel a térség halászati erőforrásainak kezelése és védelme terén.

A Közösség tevékeny és kontruktív szereplőként a kezdetektől fogva részt vett ebben a folyamatban. A kormányközi konferencián 2004 óta a Közösség elnököl, és fontos szerepet játszott a megállapodás megszövegezésében.

Javaslat

A TANÁCS HATÁROZATA

az Indiai-óceán déli részére vonatkozó halászati megállapodásnak az Európai Közösség nevében történő aláírásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság javaslatára[1],

mivel:

(1) A Közösség hatáskörébe tartozik, hogy intézkedéseket fogadjon el a halászati erőforrások védelmére és kezelésére, illetve hogy megállapodásokat kössön más országokkal vagy nemzetközi szervezetekkel.

(2) A Közösség szerződő fele az Egyesült Nemzetek Szervezete tengerjogi egyezményének, amely a nemzetközi közösség valamennyi tagjától megköveteli a tenger biológiai erőforrásainak védelme és kezelése terén történő együttműködést.

(3) A Közösség és tagállamai megerősítették az Egyesült Nemzetek Szervezetének 1982. december 10-i tengerjogi egyezményében foglalt, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló rendelkezések végrehajtásáról szóló megállapodást.

(4) Az Indiai-óceán déli részére vonatkozó, jövőbeli halászati megállapodásban érdekelt felek ötödik kormányközi konferenciáján előterjesztettek egy megállapodástervezet.

(5) Közösség halászatot folytat a szóban forgó területen, így a Közösségnek érdeke, hogy tevékeny szerepet játsszon a megállapodás végrehajtásában. A megállapodást ezért alá kell írni.

A KÖVETKEZŐKÉPPEN HATÁROZOTT:

1. cikk

Az Indiai-óceán déli részére vonatkozó halászati megállapodás aláírását a Közösség nevében a Tanács jóváhagyja, figyelemmel az említett megállapodás megkötésére vonatkozó tanácsi határozatra.

A megállapodás szövegét csatolták e határozathoz.

2. cikk

A Tanács elnöke – a megállapodás megkötésére is figyelemmel – felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.

Kelt Brüsszelben,

a Tanács részéről

az elnök

[1] HL C […]., […]., […]. o.